উপরি উক্ত ঘটনার মতো অসংখ্য কাহিনী বলে বিরাট সব উপন্যাস লিখে ফেলা সম্ভব। কিন্তু তাতে সমাজের কতটুকু উপকার হবে তা বলতে পারি না। বিপথগামী তারুণ্যের সর্বনাশা অগ্রযাত্রা রুখে দেয়ার জন্য উল্লিখিত কাহিনী বলার পাশাপাশি সবাইকে সতর্ক হয়ে এগিয়ে আসার তাগিদ দেয়ার জন্য আমরা যে চেষ্টা করে যাচ্ছি তা সবই অপচেষ্টায় পরিণত হবে যদি রাষ্ট্রশক্তি এ কাজে এগিয়ে না আসে। কারণ সমস্যাটি এখন আর কোনো বিশেষ পরিবার, সমাজ বা অঞ্চলে সীমাবদ্ধ নেই। এটি মহামারী আকারে সর্বত্র ছড়িয়ে পড়েছে।